ملک محمد احمد خان

ملک محمد احمد خان، ایک پاکستانی سیاست دان ہیں جو 2002 سے 2007 تک، مئی 2013 سے مئی 2018 تک اور دوبارہ اگست 2018 سے جنوری 2023 تک پنجاب کی صوبائی اسمبلی کے رکن رہے۔

ابتدائی زندگی اور تعلیم 
ملک محمد احمد خان 29 نومبر 1971 کو قصور میں پیدا ہوئے۔     ان کے والد ملک محمد علی خان 1972-77 کے دوران رکن پنجاب اسمبلی ، 1985-94 کے تک  بطور سینیٹراور 1986-88 کے دوران بطور ڈپٹی چیئرمین سینیٹ رہے۔ ملک محمد احمد خان نے بیچلر آف لاز (آنرز) کی ڈگری حاصل کی ہے جو انہوں نے 1998 میں بکنگھم یونیورسٹی سے حاصل کی تھی۔

سیاسی کیریئر 
ملک محمد احمد خان 2002 کے پاکستانی عام انتخابات میں حلقہ پی پی 179 (قصور-V) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 21,728 ووٹ حاصل کیے اور آزاد امیدوار نوید ہاشم رضوی کو شکست دی۔  انہوں نے جنوری 2012 میں پاکستان مسلم لیگ (نواز) میں شمولیت کا اعلان کیا ۔ وہ 2013 کے پاکستانی عام انتخابات میں حلقہ پی پی 179 (قصور-V) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 45,012 ووٹ حاصل کیے اور پاکستان پیپلز پارٹیکے امیدوار ملک خرم سلیم کو شکست دی۔  وہ 2018 کے پاکستانی عام انتخابات میں حلقہ پی پی 176 (قصور-III) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔  وہ پنجاب کی صوبائی اسمبلی میں خصوصی کمیٹی نمبر 3، پبلک اکاؤنٹس کمیٹی-II کے رکن بھی رہے۔

حوالہ جات 

پنجاب ارکان صوبائی اسمبلی 2018ء تا 2023ء
پاکستان مسلم لیگ (ن) کے ارکان صوبائی اسمبلی (پنجاب)
پاکستان مسلم لیگ (ق) کے ارکان صوبائی اسمبلی (پنجاب)
پنجاب ارکان صوبائی اسمبلی 2013ء تا 2018ء
پنجاب ارکان صوبائی اسمبلی 2002ء تا 2007ء
1971ء کی پیدائشیں
بقید حیات شخصیات